open-index/open-wikipedia-markdown huggingface dataset:
Deliverance Creek

***Deliverance Creek*** é un telefilme estadounidense de 2014 dirixido por Jon Amiel e escrito por Melissa Carter. Estreouse na canle Lifetime Network o 13 de setembro de 2014. Foi producido, mais non escrito, por Nicholas Sparks. Foi descrito como un filme cheo de liñas argumentais empedrados e como un episodio piloto pola porta de atrás. Polo filme, Carter gañou o premio The Writers Guild of America en 2015 polo seu guión, na categoría "Original Long form".

Estreouse en galego o 28 de maio de 2020 a través da TVG.

## Personaxes 
* Lauren Ambrose como Belle Gatlin Barlow
* Yaani King como Kessie
* Wes Ramsey como Nate
* Katherine Willis como Cordelia Crawford
* Caitlin Custer como Hattie Gatlin
* Christopher Backus como Jasper Gatlin
* Barry Tubb como Jeb Crawford
* Riley Smith como Toby
* Christopher Baker como Cyril
* Skeet Ulrich
* Judah Lewis como Caleb Barlow

## Notas 
## Véxase tamén 
### Ligazóns externas 
* 
* Ficha en Metacritic
Club Arsenal de Ferrol

O **Arsenal Club de Fútbol** de Ferrol foi un club de fútbol galego da cidade de Ferrol fundado en 1931 como *República Football Club*. En 1981 converteuse en filial do Racing Club de Ferrol baixo a denominación de *Ferrol Atlético*, ata a súa desaparición en 1993.

## Historia
O club naceu na cidade de Ferrol, máis concretamente no barrio de Esteiro, en 1931 co nome de *República Football Club* .En 1936 tivo que cambia-lo nome por mor do novo réxime tralo golpe de Estado e elixiu o de *Galicia Football Club*. Para 1947 a situación do Galicia C.F. fixo que fora integrado nas seccións deportivas da Empresa Nacional Bazán. Esta integración trouxo un novo cambio de denominación, pasando a ser o **Arsenal Club de Fútbol.**

En 1976 o club pasou a ser o filial do Racing de Ferrol e en 1981, co peche da empresa, o Racing fíxose cargo, disolvéndose o Arsenal nel baixo o nome de *Ferrol Atlético*, ata a súa desaparición en 1993.

## Denominacións 
* República Football Club (1931-1936)
* Galicia Football Club (1936-1941)
* Galicia Club de Fútbol (1941-1947)
* Arsenal Club de Fútbol de El Ferrol (1947-1956)
* Club Arsenal de El Ferrol (1956-1981)
* Ferrol Atlético (1981-1993)

## Datos do club 
* Tempadas en 1ª: 0
* Tempadas en 2ª: 0
* Tempadas en 2ªB: 0
* Tempadas en 3ª: 23

### Historial por tempadas
|valign="top" width=0%|

|}

## Véxase tamén 
### Ligazóns externas 
*Historial do equipo en futbol-regional.es
Xoque Carbajal

**Xoque Carbajal**, nado na Estrada en 1964, é un actor e fotógrafo galego, dúas veces nomeado aos premios Goya de fotografía publicitaria. En 2005 creou a compañía de teatro "Malasombra" na que fai diversas montaxes como "Non é tan fácil", "O día do pai", "GO ON!" ou "Smoke city". A súa actividade teatral combínaa con traballos de TV e cinema como "Poland night" de Martin Gouvreau, "Frío" de Román Gutiérrez ou *Todo é silencio* de José Luis Cuerda.

## Traxectoria 
Comezou a súa actividade profesional como fotógrafo en 1989, no eido da prensa e do retrato. En 1993, encargouse da Campaña Nacional contra a Drogodependencia, traballo que lle valeu o seu primeiro nomeamento aos Premios Goya de Fotografía publicitaria, celebrados en Zaragoza. Devandito nomeamento volveuse repetir en 1995 por outro traballo publicitario. Dende 2005, imparte cursos de fotografía para distintas entidades.

## Véxase tamén 
### Ligazóns externas 
* Páxina oficial , 
*
O prezo de Hollywood

***O prezo de Hollywood*** (en ) é un filme estadounidense de 1932 dirixido por George Cukor e protagonizado por Constance Bennett e Lowell Sherman. O guión é obra de Gene Fowler, Rowland Brown, Jane Murfin e Ben Markson, e baséase na historia de Adela Rogers St. Johns e Louis Stevens. O resto do elenco está composto por Neil Hamilton, 
Gregory Ratoff, Brooks Benedict, Louise Beavers e Eddie "Rochester" Anderson.

## Sinopse 
A camareira do Brown Derby Mary Evans é unha aspirante a actriz que ten a oportunidade de coñecer o director de cinema Maximillan Carey cando o atende unha noite. Está moi bébedo pero séntese engaiolado pola moza e invítaa a unha estrea no Grauman's Chinese Theatre. 

## Personaxes 
* Constance Bennett como Mary Evans
* Lowell Sherman como Maximilian 'Max' Carey
* Neil Hamilton como Lonny Borden
* Gregory Ratoff como Julius Saxe
* Brooks Benedict como Muto
* Louise Beavers como Bonita
* Eddie "Rochester" Anderson como James
* Torben Meyer como Nick

## Produción 
O título orixinal do filme era *The Truth about Hollywood*. Adela Rogers St. Johns baseou vagamente o argumento nas experiencias da actriz Colleen Moore e do seu marido, o produtor alcohólico John McCormick (1893-1961), e na vida e morte do director Tom Forman, que se suicidou tras unha crise nerviosa.

O produtor David O. Selznick quería a Clara Bow como protagonista feminina, mais os executivos de RKO en Nova York dubidaban en investir nunha historia de Hollywood porque proxectos similares fracasaran no pasado. Cando Selznick os convenceu de que o filme tiña potencial, Bow estaba a traballar noutro filme.

Catro anos despois da estrea do filme, Selznick achegouse a Cukor e pediulle que dirixise a versión de 1937 de *Naceu unha estrela* protagonizada por Janet Gaynor e Fredric March. A trama era tan semellante a *O prezo de Hollywood* que Cukor rexeitou o ofrecemtno. Os directivos de RKO consideraron presentar unha demanda de plaxio contra Selznick International Pictures debido ás evidentes similitudes na historia, mais finalmente optaron por non emprender accións legais. Posteriormente, Cukor dirixiu unha versión musical de *A Star Is Born* en 1954 protagonizada por Judy Garland e James Mason. 

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes
Morde a bala

***Morde a bala*** (en ) é un filme estadounidense de 1975 escrito, producido e dirixido por Richard Brooks e protagonizado por Gene Hackman, Candice Bergen e James Coburn, xunto con Ian Bannen, Jan-Michael Vincent, Ben Johnson e Dabney Coleman.

## Personaxes 
* Gene Hackman como Sam Clayton
* Candice Bergen como Miss Jones
* James Coburn como Luke Matthews
* Ben Johnson como Mister
* Ian Bannen como Sir Harry Norfolk
* Jan-Michael Vincent como Carbo
* Robert Donner como Reporter
* Jean Willes como Rosie
* Mario Arteaga como Mexican
* Dabney Coleman como Jack Parker
* John McLiam como Gebhardt
* Robert Hoy como Lee Christie
* Jerry Gatlin como The Wood Cutter
* Sally Kirkland como Honey

## Notas 
## Véxase tamén 
### Ligazóns externas 
* 
* Ficha en RottenTomatoes
Nuno García Pico

**Nuno García Pico**, coñecido musicalmente como **Grande Amore**, nado no Chaíño (Frexulfe, O Valadouro) o 26 de maio de 1995, é un músico galego. Afincado en Compostela, formou en 2015 o grupo *Oh! Ayatollah*, do que é cantante e teclista e co que publicou un disco en 2018. Ao ano seguinte iniciou a súa carreira en solitario co nome de Grande Amore, tendo publicados tres álbums ata a data.

Nos seus traballos xoga co pop, o punk, o rock e a música techno dos 80 con letras en galego. En 2022 foi Premio Martín Códax da Música.

## Traxectoria 
Naceu no Chaíño, na parroquia de Frexulfe do concello do Valadouro, onde se criou sendo o único neno da aldea. Xa estudando a ESO no IES Perdouro de Burela gañou o segundo premio do certame de relatos Trapero Pardo do Concello de Lugo animado polo profesor Bernardo Penabade. Continuou estudos na Facultade de Filosofía de Santiago de Compostela, e na capital galega formou xunto a varios amigos en 2015 o grupo *Oh! Ayatollah*, onde cantaba e tocaba o teclado. Con esta banda publicou un álbum, *Volve a canción protesta*, encadrado no xénero do pop e con inspiración no punk, e percorreu os escenarios galegos, acadando certa sona. En 2021 formou con Ortiga o proxecto *Los Rastreadores*, un EP con seis temas: *Un agarrado, Nrtkm, Mondo dolore, seis, Fiesta Chill.* 

Tamén en 2021 sacou o seu primeiro álbum en solitario, co título *Grande Amore*, baixo o selo discográfico de Ernie Records e con Hevi como produtor. O deseño gráfico das portadas, especialmente rechamante, foi obra de Branca Studio. O traballo incluíu o sinxelo *Esta pena que a veces teño*, o maior éxito do artista, con preto dun millón de escoitas en Spotify e máis de 200.000 visualizacións do seu videoclip en YouTube. Tras este traballo incrementou de xeito substancial o seu número de concertos, tanto en Galicia como fóra dela, e tras un tempo actuando só incorporáronse aos directos as artistas Clara Redondo e María Gallego Román, coñecida como mariagrep.

En marzo de 2025 publicou o seu terceiro disco como Grande Amore, co título *III*. Dedicado a Robe Iniesta, Steve Albini e Ascensión Fernández García, contou coa colaboración de Nacho Vegas no tema "Ti máis eu" e incluíu unha versión de "Maldita sea mi suerte" de Los Suaves.

## Discografía 
### Con Oh! Ayatollah 
#### Álbums 
* *Volve a canción protesta* (2018).

### Como Grande Amore 
#### Álbums 
* *Grande Amore* (2021).
* *II* (2023).
* *III* (2025).

#### Singles e EPs 
* 2019 - *Todo Ou Nada*
* 2019 - *Esta Cruz*
* 2019 - *Perdón por Ser Tan Sexy*
* 2020 - *Mundo Nuno* con Mundo Prestigio
* 2021 - *Ortiga & Grande Amore Presentan: los Rastreadores* con Ortiga
* 2021 - *Vémonos No Baño*
* 2021 - *Esta Pena Que a Veces Teño*
* 2021 - *Vamos Enchernos (e Vamos Falar de Cousas)*
* 2021 - *Papando / Mundo Nuno*
* 2021 - *Nunomanía EP* con Mundo Prestigio
* 2022 - *A Vida* con The Rapants
* 2022 - *Esta Pena que a Veces Teño (Remix)*
* 2023 - *Pelea*
* 2023 - *Do meu corpo van nacer outros corpos*
* 2023 - *Onde ela me quer levar*
* 2023 - *Ben sabe Dios que o intentei*
* 2024 - *Personajes* con Galician Army e Futuro Alcalde

## Notas
Antón Seoane

**Antón Seoane-Pampín Montenegro**, nado en Ferrol en 1949, é un músico, musicólogo e psiquiatra galego. Foi un dos membros fundadores do grupo musical Milladoiro.

## Traxectoria 
Naceu nunha familia de tradición musical, comezou a interesarse pola música desde neno, estudando piano e guitarra. O seu avó Antonio Seoane foi director desde o 1900 até o 1920 da agrupación musical Airiños da Miña Terra, xerme do coro galego Toxos e Froles de Ferrol.

Licenciouse en medicina na Universidade de Santiago de Compostela no ano 1972, obtendo a especialidade de psiquiatría no 1980. Rematada a universidade foi un dos iniciadores do Movemento popular da canción galega, xurdido logo da disolución do colectivo Voces Ceibes. Neste período naceu o seu compromiso na recuperación da case desaparecida zanfona xunto ao artesán Guillermo Álvarez "O Crego" e colaborou en múltiples proxectos musicais. 

No 1977 participou na gravación do disco *Fonte do Araño* de Emilio Cao, no 1978 gravou xunto a Rodrigo Romaní o premiado disco Milladoiro, no 1979 participou no disco *In memorian* do cuarteto tradicional Faíscas do Xiabre. Con tres dos seus compoñentes deste grupo, Xosé Ferreirós, Nando Casal e Moncho García, e con Rodrigo Romaní constituíu no 1979 o grupo musical Milladoiro.

Formou parte de Milladoiro até o ano 2013, chegando a gravar vinte e cinco discos. Durante este tempo mantivo unha actividade artística paralela que o levou a co-producir xunto a Nando Casal o segundo disco das pandeireteiras Leilía: *I é verdade, i é mentira*, a colaborar no disco *Escarnio* de Antón Reixa e na banda sonora da película *O lapis de carpinteiro*, para a que creou o tema "Foi coma un soño".

Alén destas colaboracións publicou no ano 2000 a biografía *Faustino Santalices. Investigador, gaiteiro e zanfonista*, no 2004 o disco infantil *Lambón. Cancións para os croques*, no 2008 o libro CD-DVD *A volta dos nove*, homenaxe a nove asasinados en Baiona o 16 de outubro do 1936 durante a represión tras do golpe de Estado fascista, e no 2013 o libro-disco *De Voces Ceibes a Milladoiro*.

Exerceu a psiquiatría no Servizo Galego de Saúde, onde foi xefe de sección, até a súa xubilación no ano 2014.

## Libros 
* *Faustino Santalices. Investigador, gaiteiro e zanfonista* (2000). Vigo: Ir Indo, Galegos na Historia. 64 páxs. ISBN  978-8476803301.
* *De Voces Ceibes a Milladoiro. Unha memoria do movimento popular da canción galega 1973-1978* (2014). Vigo: Galaxia. 120 páxs. ISBN 978-84-9865-494-3.
* *Avelino Cabezas e os seus irmáns. Un relato de Narón* (2023). Vigo: Galaxia. 322 páxs. ISBN 978-84-1176-164-2.

### Libros colectivos 
* *A volta dos nove* (2008). Instituto de Estudos Miñoráns. Encargouse da parte musical.  É unha homenaxe a nove veciños do Val Miñor asasinados en outubro de 1936.

## Notas 
## Véxase tamén 
### Outros artigos 
* Milladoiro
Marga Faulstich

**Marga Faulstich,** nada en Weimar o 16 de xuño de 1915 e finada en  Maguncia o 1 de febreiro de 1998, foi unha química alemá que dedicou a súa vida á química dos cristais. Traballou para a empresa Schott AG durante 44 anos sobre máis de 300 tipos de vidro óptico. Rexistrou ao seu nome corenta patentes e foi a primeira muller executiva de Schott AG.

## Traxectoria 
Faulstich tivo dous irmáns e en 1922 a familia trasladouse á cidade de Jena, onde estudou a escola media. Despois de graduarse no instituto en 1935,  empezou a formarse como axudante en Schott AG, un dos principais fabricantes de cristais en Europa especializado en óptica e tecnoloxía. Nos seus primeiros anos alí, traballou no desenvolvemento de capas de lámina delgada. Os achados de ciencia básica investigados utilízanse desde entón para a fabricación de lentes de sol, lentes con tratamento antirreflexante e fachadas de vidro. 

Grazas ao seu talento, Faulstich avanzou rápido na súa carreira: de axudante a técnico e a asistente científico, e finalmente científica. O seu prometido morreu na segunda guerra mundial e centrouse só na súa carreira. En 1942, estudou química mentres continuaba traballando en Schott. Non puido acabar os seus estudos porque a situación cambiou tras a guerra. Pertencía á zona de ocupación soviética mentres que as instalacións máis avanzadas de vidro do mundo estaban en Jena, e os países aliados querían obter e utilizar o seu *know how*. En consecuencia, 41 especialistas e directores de Schott AG foron levados ao sector occidental, incluíndo a Faulstich.

En 1949, construíuse un novo instituto de investigación en Landshut para que o persoal de Schott AG puidese continuar o seu traballo. Con todo, despois de que a fábrica de Jena fose expropiada en 1948 e a división de Alemaña establecésese en 1949, decidiuse construír unha nova fábrica en Maguncia-Neustadt para os "41 vidreiros" de Schott AG. A nova fábrica nos arredores de Maguncia *Neustadt* ('cidade nova') abriuse en 1952, e Faulstich continuou traballando, investigando e desenvolvendo novos vidros, con especial atención a lentes para microscopios e prismáticos. Ademais das súas investigacións, Faulstich dirixiu un crisol.

En 1979, retirouse despois de 44 anos en Schott AG. Pasou os anos seguintes realizando grandes viaxes, pero aínda deu conferencias e presentacións sobre o vidro. Morreu en Maguncia á idade de 82 anos.

## Recoñecementos 
* En 1973, Faulstich recibiu un recoñecemento internacional pola invención da lente lixeira SF 64.
* Google distinguiuna cun doodle na súa páxina de inicio o 16 de xuño de 2018.

*

## Notas 
## Véxase tamén 
### Bibliografía 
* 

*    

### Ligazóns externas 
* Marga Faulstich, química, no blog Mujeres con Ciencia
Soiuz MS-01

**Soiuz MS-01** foi unha misión espacial tripulada de Rusia lanzada o 7 de xullo de 2016 mediante un foguete Soiuz FG desde o cosmódromo de Baikonur.

## Características 
Soiuz MS-01, unha Soiuz  modelo MS cos cosmonautas Anatoli Ivanishin, Takuya Onishi e Kathleen Rubins, foi unha misión lanzada para acoplarse coa Estación Espacial Internacional. Unha vez nela despregáronse dous novos paneis solares e a antena KURS que permite acoplamentos automáticos de naves Soiuz. Tamén se probou un novo sistema de telemetría e comando a través dos satélites Luch. A nave regresou o 30 de outubro de 2016 ás 3:58 GMT.

## Notas 
## Véxase tamén 
### Outros artigos 
*Soiuz FG
*Estación Espacial Internacional
Castro de Vigo

O **castro de Vigo** é un castro, un antigo poboado fortificado, situado no Monte do Castro, na cidade de Vigo. Ten unha parte escavada en distintas intervencións arqueolóxicas que comprende construcións circulares (prerromanas) e cuadrangulares (forma proveniente da romanización). 

Está datado entre os séculos II a. C. e III d. C. coincidindo coa chamada Idade de Ferro en Galicia e a romanización. Nos primeiros anos do século XXI a escavación arqueolóxica é restaurada e convertida nun museo a ceo aberto.

miniatura|Vista do castro.|esquerda

## Notas 
## Véxase tamén 
### Bibliografía 
*
Corbícula

[miniatura|300px|*[Apis mellifera* coa corbícula inchada, chea de pole]]
A **corbícula**, ou **cesta do pole**, é unha estrutura que forma parte da tibia da pata posterior das abellas, que está presente nas tres tribos dos apinos (subfamilia da familia dos ápidos).

Ás especies destas tribos chámanselle "abellas corbiculadas".

## Etimoloxía 
O nome *corbícula* deriva do latín tardío *corbicula*, diminutivo do latín clásico *corbis*, "cesta". 

## Función 
A corbícula é unha estrutura máis especializado que a vasoira de pole, a cal tamén serve para transportar este, e que se encontra nas patas ou no abdome da maioría das especies de abellas.

A abella humedece as súas patas dianteiras coa longa lingua e *cepilla* o pole que recolectou na súa cabeza, tronco, abdome e no primeiro e no segundo par de patas, transfiríndoo ao último par de patas. Primeiro pásao aos *peites* das patas posteriores, o cepilla e comprime, e o  traslada á superficie externa da tibia das patas posteriores. Alí (na rexión da tibia que na maioría das outras abellas presenta a vasoira ou cepillo de pole) o pole se deposita nunha concavidade puída, rodeada de pelos, a corbícula ou cesta do pole. Un só pelo actúa de cravo que mantén a carga de pole no seu lugar. A abella usa mel ou néctar para humedecer o seco pole e así mellorar a súa adhesión. A cor do pole recolectado pode servir para identificar a súa orixe.

Só as abellas obreiras recolectan pole e teñen corbículas.

## Notas 
## Véxase tamén 
### Bibliografía 
* Proctor, M., Yeo, P. & Lack, A. (1996): *The Natural History of Pollination*. Portland, Oregon : Timber Press. ISBN 0-8819-2352-4.

### Outros artigos 
*Vasoira de pole
John Wayne e os cowboys

***John Wayne e os cowboys*** (en ) é un filme estadounidense de 1972 protagonizado por John Wayne, Roscoe Lee Browne, Slim Pickens, Colleen Dewhurst e Bruce Dern. Robert Carradine fixo o seu debut como actor, xunto con Stephen Hudis, no papel dos nenos cowboys. Foi rodado en varias localizacións de Novo México e de Colorado, e nos estudios de Warner Brothers en Burbank, California.

## Personaxes 
* John Wayne como Wil Andersen
* Roscoe Lee Browne como Jebediah Nightlinger
* Bruce Dern como Asa Watts
* Colleen Dewhurst como Kate Collingwood
* Slim Pickens como Anse Peterson
* Lonny Chapman como Mr. Weems 
* Sarah Cunningham como Annie Andersen
* Allyn Ann McLerie como Ellen Price
* Alfred Barker Jr. como Clyde "Fats" Potter (Cowboy)
* Nicolas Beauvy como Dan (Cowboy)
* Steve Benedict como Steve (Cowboy)
* Robert Carradine como Slim Honeycutt (Cowboy)
* Norman Howell como Weedy (Cowboy)
* Stephen R. Hudis como Charlie Schwartz (Cowboy)
* Sean Kelly como Stuttering Bob (Cowboy)
* A Martinez como Cimarron (Cowboy)
* Clay O'Brien como Hardy Fimps (Cowboy)
* Sam O'Brien como Jimmy Phillips (Cowboy)
* Mike Pyeatt como Homer Weems (Cowboy)

## Notas 
## Véxase tamén 
### Ligazóns externas 
* 
* Ficha en RottenTomatoes 
* Ficha en AllMovie
Unha trompeta distante

***Unha trompeta distante*** (en ) é un filme estadounidense de 1964, o derradeiro dirixido por Raoul Walsh. Está protagonizado por Troy Donahue, Suzanne Pleshette e Diane McBain. O guión é obra de John Twist, Albert Beich e Richard Fielder, e baséase na novela homónima de Paul Horgan.

Estreouse en galego o 4 de outubro de 1986 a través da TVG baixo o título *A trompeta ó lonxe*, e posteriormente co título *Unha trompeta distante*.

## Personaxes 
* Troy Donahue como Tenente Matthew Hazard
* Suzanne Pleshette como Kitty Mainwarring
* William Reynolds como Tenente Teddy Mainwarring
* James Gregory como Xeneral Alexander Quaint
* Diane McBain como Laura Frelief 
* Claude Akins como Seely Jones
* Kent Smith como secretario de guerra

## Notas 
## Véxase tamén 
### Ligazóns externas 
* 
* Ficha en AllMovie
O escolta

***O escolta*** (en ) é un filme estadounidense de 1992 dirixido por Mick Jackson, escrito por Lawrence Kasdan, e protagonizado por Kevin Costner, Whitney Houston (no seu debut como actriz), Gary Kemp, Bill Cobbs e Ralph Waite. O filme conta a historia dun antigo axente do Servizo Secreto que se converte en gardacostas e é contratado para protexer unha famosa actriz e cantante dun acosador descoñecido. Kasdan escribiu o filme a mediados da década de 1970, pensada orixinalmente para ser interpretada por Steve McQueen e Diana Ross.

## Personaxes 
* Kevin Costner como Frank Farmer
* Whitney Houston como Rachel Marron
* Gary Kemp como Sy Spector
* Bill Cobbs como Bill Devaney
* Ralph Waite como Herb Farmer
* Tomas Arana como Greg Portman
* Michele Lamar Richards como Nicki Marron
* Mike Starr como Tony Scipelli
* Christopher Birt como Henry Adams
* DeVaughn Nixon como Fletcher Marron
* Gerry Bamman como Ray Court

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo
O val da vinganza (filme de 1951)

***O val da vinganza*** (en ) é un filme estadounidense de 1951 dirixido por Richard Thorpe e protagonizado por Burt Lancaster, xunto con Robert Walker, Joanne Dru, Sally Forrest, John Ireland e Ray Collins. Baséase na novela de Luke Short. En 1979, o filme entrou na lista de filmes en dominio público nos Estados Unidos xa que Metro-Goldwyn-Mayer non renovou o rexistro de dereitos de autor logo de vinte e oito anos da súa estrea.

## Personaxes 
* Burt Lancaster como Owen Daybright
* Robert Walker como Lee Strobie
* Joanne Dru como Jen Strobie
* Sally Forrest como Lily Fasken
* John Ireland como Hub Fasken
* Carleton Carpenter como Hewie
* Ray Collins como Arch Strobie
* Ted de Corsia como Herb Backett
* Hugh O'Brian como Dick Fasken
* Will Wright como Mr. Willoughby
* Grayce Mills como Mrs. Burke
* Tom Fadden como Obie Rune
* Jim Hayward como Sheriff Con Alvis
* James Harrison como Orv Esterly
* Stanley Andrews como Mead Calhoun
* Glenn Strange como Dave Allard (sen acreditar)

## Notas 
## Véxase tamén 
### Ligazóns externas 
* 
* Ficha en AllMovie
Lena (filme)

***Lena*** é un filme galego de 2001 dirixido por Gonzalo Tapia. Foi rodado orixinalmente en lingua castelá na cidade de Vigo. O seu director é o asturiano Gonzalo Tapia e a cinta está protagonizada por Marta Larralde, actriz viguesa para a cal esta película supuxo o seu debut.

Foi comercializado en DVD con son en galego.

## Sinopse 
A película conta a historia de Lena (Marta Larralde), unha rapaza de dezaoito anos que vive no barrio portuario de Bouzas, en Vigo. Non ten unha vida nada fácil: orfa de nai, Gorrión (Manuel Manquiña), o seu pai, é un borracho eternamente en paro ou metido en trapicheos de pouca monta. Desde cativa Lena tivo que resolver os seus propios asuntos. É unha moza lista e responsable; a súa sensatez contrasta co descontrol do seu pai. Cando a mafia local lle dá unha malleira a Gorrión acusándoo de ter quedado cunha importante suma de cartos, a vida de Lena pasa a ter un único obxectivo: impedir que maten o seu pai.

## Personaxes 
Ademais da propia Marta Larralde (Lena) e Manuel Manquiña no papel do seu pai, nesta cinta participaban outros actores galegos populares coma é o caso de Luís Tosar, Eva Fernández, Luis Zahera ou Celso Bugallo.

O elenco completo é o seguinte:

* Marta Larralde (Lena)
* Manuel Manquiña (Gorrión)
* Roberto Álvarez (Milio)
* Vítor Norte (Cachero)
* Luís Tosar	(Xitano)
* Luis Zahera (Antonio)
* Carlos Kaniowsky(Esteban)
* Iván Hermés (Manu)
* Antón Reixa (Fernández)
* Nuria Sanz	(Mariola)
* Israel Rodríguez (Toño)
* Andrés Fraga (Sebe)
* Miguel Borines (Mecánico)
* Txepe Lara	(Contacto)
* Celso Bugallo (Matón)
* Xosé Manuel Conde (Juan)
* Eva Fernández (Cindy)
* Irene García (Carmen)
* Luma Gómez (Rosa)
* Fely Manzano (Isabel)
* Luisa Martínez (Médico)
* Lidia Sabino (Silvia)
* Lois Soaxe (Camello)
* Avelino González (Xonqui)
* Josito Porto		
* Santi Prego (Rapaz)
* Beatriz Campos (Rapaza)
* María Comesaña (Enfermeira 1)
* María Amil	(Enfermeira 2)
* Xosé Vilarelle (Camioneiro 1)
* Eduardo Martínez Cunha (Camioneiro 2)
* Vicente Mohedano (Camioneiro 3)
* Vicente de Souza(Camioneiro 4)
* César Goldi (Policía 1)
* Adriano Prieto (Policía 2)
* Miro Magariños (Garda Civil 1)
* Jesús Cobian (Garda Civil 2)

## Véxase tamén 
### Ligazóns externas 
* 
* Consello da Cultura Galega
A grande aventura de Silvia

***A grande aventura de Silvia*** (en ) é un filme estadounidense de 1935 dirixido por George Cukor. Está protagonizado por Katharine Hepburn e Cary Grant, e baséase en *The Early Life and Adventures of Sylvia Scarlett*, unha novela de 1918 escrita por Compton MacKenzie. Salienta por ser un dos meirandes fracasos de recadación entre os filmes da década de 1930. Hepburn interpreta o papel de Sylvia Scarlett, unha muller estafadora que se disfraza de rapaz para escapar da policía.

## Personaxes 
* Katharine Hepburn como Sylvia Scarlett / Sylvester
* Cary Grant como Jimmy Monkley
* Brian Aherne como Michael Fane
* Edmund Gwenn como Henry Scarlett
* Dennie Moore como Maudie (sen acreditar)
* Natalie Paley como Lily (sen acreditar)
* Lennox Pawle como o bébedo (sen acreditar)

## Notas 
## Véxase tamén 
### Ligazóns externas 
* 
* Ficha en AllMovie
A herdanza Ferramonti

***A herdanza Ferramonti*** (en ) é un filme italiano de 1976 dirixido por Mauro Bolognini. Estreouse no Festival Internacional de Cinema de Cannes de 1976, onde Dominique Sanda gañou o premio á mellor actriz.

## Personaxes 
* Anthony Quinn como Gregorio Ferramonti
* Fabio Testi como Mario Ferramonti
* Dominique Sanda como Irene Carelli Ferramonti
* Gigi Proietti como Pippo Ferramonti (acreditado como Luigi Proietti)
* Adriana Asti como Teta Ferramonti Furlin
* Paolo Bonacelli como Paolo Furlin
* Rossella Rusconi como Flaviana Barbati
* Harold Bradley como Andrea Barbati (acreditado como Harald Bromley)
* Carlo Palmucci
* Silvia Cerio como Signora Minnelli
* Maria Russo como Rosa Carelli
* Simone Santo como Armando Carelli
* Rossana Di Lorenzo como Matilde

## Notas 
## Véxase tamén 
### Ligazóns externas 
*
A casa en sombras

***A casa en sombras*** (en ) é un filme estadounidense de 1951 dirixido por Nicholas Ray, producido por John Houseman e protagonizado por Ida Lupino e Robert Ryan. O guión foi escrito por A. I. Bezzerides, e baséase na novela de 1945 *Mad with Much Heart*, escrita por Gerald Butler.  

## Personaxes 
* Ida Lupino como Mary Malden
* Robert Ryan como Jim Wilson
* Ward Bond como Walter Brent
* Charles Kemper como Pop Daly
* Anthony Ross como Pete Santos
* Ed Begley como Capitán Brawley
* Ian Wolfe como Sheriff Carrey
* Sumner Williams como Danny Malden
* Gus Schilling como Lucky
* Frank Ferguson como Willows
* Cleo Moore como Myrna Bowers
* Olive Carey como Mrs. Brent

## Notas 
## Véxase tamén 
### Ligazóns externas 
* 
* Ficha en AllMovie
Rigoberta Bandini

**Paula Ribó González**, nada en Barcelona o 30 de abril de 1990, coñecida tamén polo seu alcume Rigoberta Bandini, é unha cantante, actriz de dobraxe e escritora catalá. Foi premiada cun Premio Goya á mellor canción orixinal polo tema *Yo solo quiero amor* do filme *Te estoy amando locamente*.

Comezou a súa carreira profesional dende nena como actriz de dobraxe na serie de animación *Caillou*. Tamén é coñecida por ser a voz de actrices como Emma Stone, Dakota Fanning o Shailene Woodley.

Graduouse no 2011 no Instituto do Teatro. Máis tarde formou xunto a dúas amigas un grupo de música chamado The Mamzelles.

## Traxectoria 
Aos nove anos comezou a compoñer cancións e tamén a aprender a tocar a guitarra, creando as súas propias melodías. Como actriz de voz, en 1999 deu voz a Princess Dot en ''A Bug's Life* e en 2013, Anna de Arendelle en *Frozen*, en lingua catalá. Tamén puxo a voz de Chihiro ou Caillou, en castelán. En 2011 creou o grupo The Mamzelles, xunto con Paula Malia e Bàrbara Mestanza. Dirixiu obras na Sala Barts ou no Espai Brossa e publicou unha novela próxima á autoficción titulada *Vértigo*.

En 2020 lanzou as súas primeiras cancións como Rigoberta Bandini, *Too Many Drugs* e *In Spain We Call It Soledad*, que se fixo viral en Spotify, A mediados de 2020, xusto despois do nacemento do seu fillo, publicou unha versión de *Cuando tu nazcas*, de Mocedades. En 2021, na gala dos XIII Premios Gaudí, reinterpretou en directo "Qualsevol nit pot sortit el sol" de Jaume Sisa. O 10 de decembro do mesmo ano foi anunciada como unha dos 14 seleccionados para formar parte da primeira edición do Benidorm Fest, que se celebrou na cidade homónima do 26 ó 29 de xaneiro de 2022, e no que se presentaba coa canción "Ay Mamá" para representar a España no Festival da Canción de Eurovisión 2022 en Turín. Finalmente a súa canción quedou no segundo posto detrás de "SloMo" de Chanel.

## Discografía 
### Sinxelos 
#### Sinxelos como artista principal 
* *Too Many Drugs* (2020)
* *Que Cristo Baje* (2020)
* *In Spain We Call it Soledad* (2020)
* *Perra* (2021)
* *The FUCK FUCK FUCK POEM* (2021)

#### Sinxelos como artista convidada 
* *Se Va* (2021) (con Delaporte)

#### Sinxelos promocionais 
* *Fiesta* (2020)
* *Cuando tu nazcas'' (2020)

## Notas 
## Véxase tamén 
### Ligazóns externas 
* Rigoberta Bandini reclama o novo sinxelo "Perra", en directo en TV3 Preguntes Frecuents (6 de febreiro de 2021).
Juan Sánchez Anido

**Juan José Ramón Sánchez Anido**, nado en Santiago de Compostela o 16 de maio de 1872 e finado en Madrid o 17 de abril de 1948, foi un avogado e político galego.

## Traxectoria 
Descendente de Pedro Antonio Sánchez Vaamonde, dunha familia fidalga do Pazo de Santaia (Curtis) e irmán de José Sánchez Anido. Militante do Partido Liberal (facción prietista). Participou na ratificación do plan do ensanche coruñés de 1883. Foi elixido concelleiro da Coruña en novembro de 1905, e nomeado alcalde da Coruña por Real orde a finais de decembro dese ano, permanecendo no cargo até xuño de 1909. Volveu ser nomeado alcalde en novembro de 1909, cesando en xaneiro de 1910. Foi gobernador civil de Barcelona (1912-1913), Cádiz (1915-1917), novamente Barcelona (1917) e Valencia (1917-1919).

## Recoñecementos 
Foi nomeado fillo adoptivo da Coruña en 1910.
## Vida persoal 
Casou na Coruña con Carmen Gastón Enríquez, filla de Manuel Gastón Valdés, en xullo de 1901.

## Notas
O gran combate

***O gran combate*** (en ) é un filme estadounidense de 1964 dirixido por John Ford. É un wéstern épico protagonizado por Richard Widmark, Carroll Baker, James Stewart e Edward G. Robinson. Conta a historia dun evento real, o éxodo dos cheyennes do norte en 1878–79, contado nun "estilo Hollywood" e con moitas licenzas artísticas. Foi o derradeiro wéstern dirixido por John Ford, quen o considerou como unha elexía para os nativos americanos que foran maltratados polo goberno dos Estados Unidos e cuxa historia foi terxiversada por moitos dos propios filmes do director. Cun orzamento de 4 millóns de dólares, o filme non tivo éxito na recadación e non lle permitiu obter beneficios ó seu distribuidor, Warner Bros.

Estreouse en galego o 9 de xullo de 2011 a través da TVG.

## Personaxes 
* Richard Widmark como Capitán Thomas Archer
* Carroll Baker como Deborah Wright
* Karl Malden como Capitán Wessels
* Sal Mineo como Red Shirt
* Dolores del Río como muller española (nai de Red Shirt)
* Ricardo Montalbán como Little Wolf
* Gilbert Roland como Dull Knife
* Arthur Kennedy comoDoc Holliday
* Patrick Wayne como Tenente Scott
* Elizabeth Allen como Miss Plantagenet
* John Carradine como Jeff Blair
* Victor Jory como Tall Tree
* Mike Mazurki como Sarxento primeiro
* George O'Brien como maior Braden
* Sean McClory como Dr. O'Carberry
* Judson Pratt como maior Dog Kelly
* Carmen D'Antonio como muller Pawnee
* Ken Curtis como Joe
* James Stewart como Wyatt Earp
* Edward G. Robinson como Secretario do interior

## Lingua navagho 
Ford usou ao pobo navagho para representar os cheyenne. Os diálogos que supostamente están en "lingua cheyenne" están en realidade en navagho. Isto non supuxo unha gran diferenza para a audiencia branca, mais para as comunidades navagho o filme fíxose moi popular porque os actores navaghos empregaban abertamente unha linguaxe vulgar e crúa que nada tiña que ver co representado no filme. Un exemplo disto é a escena na cal se asina o tratado, na que o discurso solemne do xefe é só unha burla do tamaño do pene do coronel. Algúns académicos consideran que este é un momento importante no desenvolvemento da identidade dos nativos americanos porque foron quen de burlarse da interpretación histórica de Hollywood sobre o oeste americano.

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes
Lúa Ribeira

**Lúa Ribeira**, nada en 1986, é unha fotógrafa galega membro da Axencia Magnum. Gañou o premio Jerwood / Photoworks en 2017. A súa serie *Noises* trata sobre a feminidade e a cultura do dancehall no Reino Unido.

## Traxectoria 
Ribeira naceu en Galicia e vive no Reino Unido. En 2011, gradouse en deseño gráfico na academia  BAU Centro Universitario de Deseño de Barcelona e en 2016 en fotografía documental na Universidade de Gales, en Newport. Viviu en Londres, Birmingham e Bristol. 

A serie de fotografías *Noises,* que trata sobre a feminidade e a cultura xamaicana dancehall no Reino Unido, publicouse en 2017 co título *Noises in the Blood*, tal e como se coñecía daquela. Expuxo as súas obras en diversas cidades de Europa, como Graz, Berlín, Zagreb ou Bratislava. sendo a primeira galega e a terceira fotógrafa española en conseguilo, tras Cristina García Rodero, que se uniu en 2009 e Cristina de Middel, en 2019.

Exerceu como profesora convidada en varias universidades, como a London College of Communication, a University of the West of England e a Universidade de Gales do Sur.
* 2017: Premio Magnum para fotógrafos graduados, Magnum Photos.
* 2018: Gañadora, xunot Sam Laughlin e Alejandra Carles Tolra, dos premios Jerwood/Photoworks.

## Exposicións 
### Exposición individuais 
* *Noises in the Blood*, Kickplate Gallery, Abertillery, Gales, 2016; Fotoraum Gallery, Art Cologne, Alemaña, 2016; Fishbar Gallery, Londres, maio de 2017;​​Grain Photography Hub, Argentea Gallery, Birmingham, marzo-maio de 2018;​ *Noises,* Ffotogallery, Cardiff, Gales, xaneiro-febreiro de 2019.

### Exposicións colectivas 
* Gañadores do premio Jerwood/Photoworks, Jerwood Space, Londres, xaneiro-marzo de 2018;

## Notas 
## Véxase tamén 
### Ligazóns externas 
* Páxina web oficial de Lúa Ribeira
Richard Felton Outcault

**Richard Felton Outcault** nado en Lancaster, Ohio, o 14 de xaneiro de 1863 e finado en Flushing, Nova York, o 25 de setembro de 1928, foi un autor e ilustrador  de banda deseñada estadounidense, en particular das series *The Yellow Kid* e *Buster Brown*. É considerado o inventor da banda deseñada moderna.

## Biografía 
Outcault comezou a súa carreira como debuxante técnico para Thomas Edison e como arte-finalista para as revistas *Judge* e *Life.* Logo tamén se uniría a *New York World*, que usaba as tiras de Outcault para un suplemento de cor experimental que empregaba unha soa caricatura nun panel de portada chamado "Hogan's Alley", que debutou o 5 de maio de 1895.

En outubro de 1896, Outcault abandonou o *New York Journal* xerando unha demanda que resultou en que *New York World* asumise o título de "Hogan's Alley".

En *Journal*, Outcault comezou a experimentar co uso de varios paneis de cuadriños ou viñetas, e os globos de diálogo ou *bocadillos*. Aínda que non foi o primeiro en usar ambas as técnicas, foi el quen creou o estándar polo que se medirían os cómics posteriormente.
esquerda|miniatura|400x400px|The Yellow Kid
esquerda|miniatura|400x400px|*Friend of the Comic People*, banda deseñada de carácter político, 1906

## Notas
Las Nacionalidades

***Las nacionalidades*** pode referirse a:

* ***Las Nacionalidades (libro)***, obra de Francesc Pi i Margall.
* ***Las Nacionalidades (revista)***, revista republicana federal editada en Madrid entre 1880 e 1882.
Rally de Pontevedra de 2021

O **Rally de Pontevedra de 2021** foi a terceira edición de dito rally, así como a segunda proba da tempada 2021 do Campionato de Galicia de Rally. Celebrouse entre o 18 e o 19 de xuño de 2021, organizado pola escudaría Congostra Team de Sanxenxo. Os vencedores foron Víctor Senra e Ramón López, a bordo dun Škoda Fabia R5.

## Itinerario 
## Accidente de Víctor Magariños 
Na semana previa á disputa da proba, mentres facía un recoñecemento do percorrido do rally, no que estaba inscrito, faleceu en accidente de tráfico o piloto Víctor Magariños, ao bater o seu BMW contra o vehículo do tamén piloto Ricardo Costa.

## Clasificación 
## Notas
La Razón (Barcelona)

***A Razón*** foi un xornal editado en Barcelona de 1928 a 1938.

## Traxectoria 
Foi fundado en 1928. O diario, nacido durante a ditadura de Primo de Rivera, exerceu como órgano en Barcelona da Unión Patriótica e do réxime. Trala caída da ditadura foi posto á venda, e en marzo de 1931 a cabeceira foi adquirida por Confederación Nacional de Sindicatos Libres, que o converteron no seu órgano de expresión. Trala instauración da Segunda República o diario seguiu editándose, mantendo segundo Josep M. Figueres unha liña editorial próxima aos radicais de Lerroux. Durante os primeiros tempos da República o diario estivo dirixido por José Bru Jardí.

*La Razón* non se viu afectado polas incautacións ao comezo da Guerra civil e continuaría editándose polo menos até 1938.

## Notas 
## Véxase tamén 
### Bibliografía 
* 
* 
*
Sci-Hub

**Sci-Hub** é unha biblioteca na sombra e sitio web de máis de 84 millóns de artigos académicos. Foi fundado por Alexandra Elbakyan, de Kazakhstán, o 5 de setembro do 2011, como reacción contra o alto custo de compra dos artigos académicos.

## Historia 
O proxecto  Sci-Hub comezou a funcionar o 5 de setembro de 2011. Foi fundado por Alexandra Elbakyan, programadora e investigadora en  neurotecnoloxía de Kazakhstán, logo de enfrontar dificultades económicas para acceder aos artigos científicos que requiría o desenvolvemento da súa tese de grao. Sen ser o obxectivo orixinario, este proxecto permitiu aumentar a difusión do coñecemento científico e acceder a contidos colocados detrás dunha subscrición. A editorial académica Elsevier presentou en 2015 unha querela en Nova York, na que alega a comisión de infraccións de dereitos de autor por parte de Sci-Hub.

## Sitio web 
Sci-Hub ofrece artigos aos lectores sen requirir unha subscrición ou pago algún. Cada día visitan  Sci- Hub unha media de 30.000 usuarios, xeralmente investigadores. Diariamente sóbense novos artigos, mediante un servidor proxy do dominio *.edu*. Antes de que se bloquease o dominio orixinal do proxecto, o sitio *.org* tiña unha media de 80.000 visitantes por día. Á data, dá acceso aos artigos solicitados de dúas maneiras:

En primeiro lugar, comprobarase se o artigo solicitado está dispoñible en  LibGen, un sitio similar aloxado en Rusia (ou quizais en Holanda). Se o artigo non está dispoñible alí, a continuación  Sci-Hub pasa a través do muro de pago correspondente e recupera o documento desde o sitio web do editor orixinal. Sci-Hub pode lograr isto grazas a un conxunto de credenciais de subscrición doadas por académicos anónimos de todo o mundo. Sci-Hub ten credenciais a artigos de acceso publicados en JSTOR, Springer, Sage e Elsevier, entre outros. Se un documento dos que previamente non estaban dispoñibles en LibGen conséguese desta segunda maneira, Sci-Hub envía unha copia a LibGen para o seu uso futuro tamén desde ese servidor. O proxecto tamén recibe un servizo oculto Tor que se pode utilizar para acceder ao sitio web.

## Notas 
## Véxase tamén 
### Outros artigos 
* Alexandra Elbakyan
Toni Acosta

**Antonia del Carmen Acosta León**, nada o 10 de abril de 1972 en La Orotava, Santa Cruz de Tenerife, máis coñecida como **Toni Acosta**, é unha actriz e humorista española.

## Traxectoria 
Filla de Gregorio Arsenio Acosta e Sebastiana Emerinda *Chana* León, ten un irmán (Arsenio Luis) e unha irmá (Patricia). A súa traxectoria estivo estreitamente ligada á televisión, onde cabe destacar o seu papel de Vera Muñoz na serie *Policías, en el corazón de la calle*, a partir da cal comezou a ser popular. Máis tarde veu outro papel televisivo, esta vez en *Un paso adelante*, onde Acosta interpretaba o personaxe de Jacinta Jiménez, "J.J.".

En 2010, Acosta formou parte do elenco de *Supercharly*, serie emitida por Telecinco na que interpretou o papel de Fani. A serie foi retirada tralo seu quinto episodio após os discretos índices de audiencia rexistrados. O seu seguinte gran papel en televisión chegou dous anos máis tarde, interpretando a Sonsoles durante as tres tempadas de *Con el culo al aire*, serie emitida en Antena 3. En 2015 incorporouse ao elenco da sitcom de Cuatro, *Gym Tony* na segunda tempada da serie.

Tamén participou en varias ocasión no programa *El club de la comedia* con monólogos humorísticos.

En teatro destacan as súas intervenciónss en obras de grande aceptación como *5mujeres.com* (2002), *El método Grönholm* (2007) e *La gaviota* (2012).

En 2018 estreou varios filmes como *Sin Rodeos* xunto a Santiago Segura e Silvia Abril, *El mejor verano de mi vida* con Leo Harlem e Jordi Sánchez, *Los futbolísimos* xunto a Norma Ruiz e *Yucatán* con Luís Tosar.

En 2019 protagonizou *Señoras del (h)AMPA*, serie de Telecinco na que interpreta a Mayte, xunto con Malena Alterio, Mamen García e Nuria Herrero. Nese mesmo ano comezou a presentar na Cadena SER con Silvia Abril o programa radiofónico *El Grupo*.

## Filmografía 
### Televisión 
#### Series de televisión 
#### Programas de televisión 
### Cinema 
### Curtametraxes 
**Cachito mío* (2001), de Manuel Feijóo e Beatriz G. Cruz

### Teatro 
* *La tentación vive arriba*  (2000)
* *5mujeres.com* (2002)
* *Ana en el trópico* (2005)
* *El invierno bajo la mesa* (2006)
* *El método Grönholm* (2007)
* *Emma* (2009)
* *La gaviota* (2012)
* *Antígona* (2013)
* *De mutuo desacuerdo* (2014)
* *La estupidez* (2016)

## Notas 
## Véxase tamén 
### Ligazóns externas 
*
Ralph Richardson

**Ralph David Richardson**, nado en Cheltenham (Inglaterra) o 19 de decembro de 1902 e finado en Londres o 10 de outubro de 1983, foi un actor británico.

## Traxectoria 
Richardson, fillo dun profesor de arte, comezou a súa carreira artística como pintor, que seguiu a apreciar toda a súa vida. Antes de dedicarse aos escenarios traballou como xornalista. A súa traxectoria comezou en 1920 co grupo St. Nicholas Players e o seu primeiro papel destacado foi como Lourenzo nunha representación de *O mercador de Venecia*.

Na década de 1930 interpretou filmes e pezas teatrais que lle deron fama e foi nomeado cabaleiro polo rei en 1947. Transformouse nunha das figuras máis aclamadas do teatro británico. Traballou en case duascentas obras e en máis de cen filmes, entre eles clásicos como *Anna Karenina*, *Exodus*, *Doutor Zhivago* e *Khartoum*.

Na 57ª edición dos Óscar recibiu unha candidatura póstuma como mellor actor secundario pola súa interpretación do conde de Greystoke no filme *Greystoke: a lenda de Tarzán, o rei dos monos*.

Entre as súas interpretacións teatrais máis salientables poden mencionarse *Peer Gynt*, *Falstaff*, *John Gabriel Borkman* e Hirst en ''No Man's Land'' de Harold Pinter, que creou o papel especificamente para Richardson.

## Filmografía 
## Notas 
## Véxase tamén 
### Bibliografía 
* 
* 
* 
* 
* 
### Ligazóns externas 
*performances listed in the Theatre Archive, University of Bristol
*Letters from Ralph Richardson to Chrissie Shackleton at the British Library
Copa do Rei 2021 de hóckey a patíns

A **Copa do Rei de hóckey a patíns 2021** foi a 77ª edición da Copa do Rei. Disputouse entre os días 10 e 13 de xuño de 2021 na cidade galega da Coruña. Foi a segunda vez que se disputaron de xeito conxunto as copas do Rei e da Raíña logo da edición de 2019 disputada na cidade catalá de Reus.

## Sede 
Todos os partidos se disputaron no Pazo dos Deportes de Riazor, pavillón con capacidade para 4&nbsp;425 espectadores, aínda que o número de espectadores viuse limitado por mor das medidas sanitarias impostas no contexto da pandemia de COVID-19.

Esta foi a cuarta vez que o Pazo dos Deportes de Riazor acolleu a fase final da Copa do Rei, e unha vez o Campionato de Europa en 2018.

## Participantes e sistema de competición 
miniatura|280px|O Palacio de María Pita foi o escenario do sorteo da competición copeira.
Nesta edición participaron un total de oito equipos, os oito mellores clasificados logo da primeira volta da OK Liga 2020-21. Os catro primeiros clasificados da primeira volta da OK Liga foron cabezas de serie no sorteo das eliminatorias.

O 20 de maio celebrouse o sorteo dos cuartos de final da competición, tanto en categoría masculina como na feminina. O escenario elixido para o acto foi o Palacio de María Pita e contou coa presenza entre outros da alcaldesa da Coruña Inés Rey, a concelleira de Deportes Mónica Martínez, o Delegado Provincial de Deportes da Xunta de Galicia na Coruña Roberto García, e o presidente da RFEP Carmelo Paniagua.

Os oito equipos participantes finalizaron co seguinte rexistro a primeira volta da OK Liga:

## Cadro de competición 
## Partidos 
### Cuartos de final 
#### Caldes - Lleida 
#### Liceo - Voltregà 
#### Reus - Girona 
#### Barça - Noia 
### Semifinais 
#### Liceo - Caldes 
#### Reus - Barça 
### Final 
#### Liceo - Barça 
## Notas 
## Véxase tamén 
### Ligazóns externas 
*Sitio web da competición
O inimigo coñece o sistema

***O inimigo coñece o sistema*** (título orixinal en castelán: *El enemigo conoce el sistema*) é un ensaio de 2019 de Marta Peirano no que  "fala do control e do poder grazas á esculca e interpretación de cal é o fin último da enorme cantidade de información que xeramos ao usarmos os nosos móbiles, tabletas e ordenadores, sobre todo cando descargamos aplicacións ou interactuamos nas redes sociais".   

Nesta obra, a autora explícanos o funcionamento da rede, os  seus baleiros lexislativos e a  falta de protección dos usuarios "ante a grande manipulación que supón formar parte deste *grande irmán".* Como sinala a autora, mentres nós o ignoramos as compañías "espremen os nosos datos para producir e alimentar técnicas de intelixencia artificial; ou as axencias de desinformación que explotan estes datos para crear o caos e manipular á xente en moitas partes do mundo."

## Notas 
## Véxase tamén 
### Outros artigos 
* Marta Peirano
Soiuz MS-02

**Soiuz MS-02** foi unha misión espacial tripulada de Rusia lanzada o 19 de outubro de 2016 mediante un foguete Soiuz FG desde o cosmódromo de Baikonur.

## Características 
Soiuz MS-02, unha Soiuz  modelo MS cos cosmonautas Sergei Rizhikov, Robert Kimbrough e Andrei Borisenko, foi unha misión lanzada para acoplarse coa Estación Espacial Internacional. A tripulación adicouse a facer experimentos de bioloxía, biotecnoloxía, física e ciencias da Terra. A nave regresou o 10 de abril de 2017 ás 11:20 GMT.

## Notas 
## Véxase tamén 
### Outros artigos 
*Soiuz FG
*Estación Espacial Internacional
Money, Explained

***Money, Explained*** é unha serie documental estadounidense de 2021. É unha miniserie de 5 episodios, sendo un spin-off de *Explained*, e está narrado por Tiffany Haddish, Jane Lynch, Edie Falco, Bobby Cannavale e Marcia Gay Harden. A serie foi producida por Vox Media e estreada o 11 de maio de 2021 en Netflix.

## Notas 
## Véxase tamén 
### Outros artigos 
* *Explained*
* *The Mind, Explained*
* *Coronavirus, Explained*
* *Sex, Explained*
* *Whose Vote Counts, Explained*
### Ligazóns externas 
* Páxina oficial 
*